બટાટાને બાફીને સ્મૅશ કરવા. એમાં બાફેલા અને અધકચરા સ્મૅશ કરેલા ગાજર અને વટાણા મિક્સ કરવા. કડાઈમાં તેલ ગરમ કરવું. એમાં જીરું, બારીક સમારેલું આદું અને કાંદો નાખી સાંતળવું. ગોલ્ડન કલર થાય ત્યારે મીઠું, હળદર, બારીક સમારેલાં લીલાં મરચાં, તૈયાર કરેલું બટાટાનું પૂરણ નાખી સાંતળવું. ફુદીનો, કોથમીર, મરી પાઉડર, ટમૅટો સૉસ, લીંબુનો રસ મિક્સ કરો. ગૅસ પરથી ઉતારી ઠંડું થવા દેવું. એમાં બ્રેડ ક્રમ્સ મિક્સ કરવા. તૈયાર થયેલા મિશ્રણમાંથી કટલેસ બનાવવી. મેંદાની સ્લરીમાં રગદોળી બ્રેડ ક્રમ્સથી કવર કરી ગરમ તેલમાં શૅલો ફાય કરવી. કેચપ સાથે સર્વ કરવી.